
R E F E R A T

privind desemnarea preşedintelui Consiliului de Administraţie al Regiei Autonome de Transport Timişoara
În temeiul Legii nr. 15/1990 privind reorganizarea unităţilor economice de stat ca regii autonome şi societăţi comerciale, actualizată şi conform art. 63, alin. (7) din Legea nr. 215/2001 a administraţiei publice locale, pentru asigurarea eficienţei activităţii regiei şi a continuităţii actului managerial şi a Hotărârii Consiliului Local nr. 334/29.09.2009 privind obiectivele si criteriile de performanţă precum şi criteriile şi procedura de selecţie a directorului general la Regia Autonomă de Transport Timişoara, modificată de Hotărârea Consiliului Local nr. 420/24.11.2009, în data de 29.12.2009 a avut loc concursul pentru angajarea directorului general la R.A.T. Timişoara. În urma desfăşurării acestui concurs, în data de 31.12.2009 a fost desemnat câştigător dl. Goia Ioan, îndeplinind formalităţile legale cerute de municipalitate.

Având în vedere că în perioada 30.03.2009-08.01.2010 dl. Goia Ioan nu a mai avut calitate de director general al Regiei Autonome de Transport Timişoara şi implicit nici pe aceea de preşedinte al Consiliului de Administraţie şi ţinând seama de concursul organizat în data de 29.12.2009 pentru ocuparea postului de director general la Regia Autonomă de Transport Timişoara, al cărui câştigător a fost desemnat dl. Goia Ioan;
Ţinând cont de prevederile art. 14 din Ordonanţa 15/1993 privind unele măsuri pentru restructurarea activităţii regiilor autonome conform căruia directorul general este totodată preşedintele consiliului de administraţie al regiei autonome;
Având în vedere cele prezente propunem desemnarea domnului Goia Ioan ca preşedinte al  Consiliului de Administraţie al Regiei Autonome de Transport Timişoara.

